

**RAZPIS**

**Spoštovani,**

Olimpijski komite Slovenije–Združenje športnih zvez v sodelovanju z občinskimi športnimi zvezami organizira **Športne igre zaposlenih 2018**, kjer si želimo tudi vaše aktivne vloge. Namen projekta je spodbuditi poslovno javnost k športni aktivnosti ter preko športne aktivnosti, druženja in zabave krepiti vez med gospodarstvom in športom.

Športne igre zaposlenih 2018 predstavljajo tekmovanje v štirih olimpijskih športnih panogah, ki jih predstavljamo v nadaljevanju. Projekt je zasnovan kot tekmovanje ekip zaposlenih v podjetjih na slovenskem trgu in bo v letu 2018 izveden četrtič.

Več informacij o sistemu tekmovanj vam skupaj s prijavnim obrazcem pošiljamo v prilogi. V kolikor imate dodatna vprašanja, pa vas pričakujejo sodelavci na naslednjih kontaktih:

Rok Konečnik – 031 682 494, e-pošta: [rok.konecnik@sportnazvezasg.si](mailto:rok.konecnik@sportnazvezasg.si)

Milena Zagernik – 041 363 476, e-pošta: [info@zsdravne.si](file:///D:\Regijska%20pisarna\info@zsdravne.si)

Veselimo se vaše aktivne vloge in verjamemo, da boste s svojimi ekipami uspešni aktivni udeleženci Športnih iger zaposlenih 2018.

S športnimi pozdravi,

Vodja regijske pisarne OKS-ZŠZ

Rok Konečnik, prof. šp. vzg.

**PREDSTAVITEV PROJEKTA**

**KONCEPT ŠPORTNIH IGER ZAPOSLENIH 2018**

Športne igre zaposlenih predstavljajo tekmovanje v štirih športnih panogah, in sicer:

* **Mali nogomet**, 5+1 igralcev (ekipa max 10 igralcev), turnirski sistem, igra: 2 x 10 min z 2 min odmorom; vsaka ekipa igra min 3 in max 6 tekem
* **Košarka 3x3,** 5 igralcev (ekipa max 10 igralcev), turnirski sistem, igra: 2 x 10 min z 2 min odmorom; vsaka ekipa igra min 3 in max 6 tekem
* **Odbojka,** 6 igralcev - igralk (ekipa max 10 igralcev), moški/ženske, turnirski sitem, igra na 2 dobljena niza (21 točk); vsaka ekipa igra min 3 in max 6 tekem
* **Tenis** – posamezno; kategorije: moški, ženske/ do 30 let, do 50 let in 50+; sistem na izpadanje, igra: 9 dobljenih setov

Podlaga športnega igrišča na posamezni lokaciji se lahko razlikuje.

\*Organizator si pridržuje pravico do sprememb v primeru premajhnega števila prijav.

**KOMU SO NAMENJENE**

Športne igre zaposlenih so namenjene zaposlenim v podjetjih, javnih organizacijah in drugih institucijah na slovenskem trgu.

Na Športne igre zaposlenih se prijavi ekipa zaposlenih, prioritetno iz iste organizacije, lahko pa tudi sestavljena iz posameznikov, ki so zaposleni v različnih poslovnih subjektih. Kot zaposleni se smatra:

* zaposleni, delavci v rednem delovnem razmerju
* študenti, ki delajo v podjetju vsaj 1 mesec
* samostojni podjetniki, ki s podjetjem redno sodelujejo vsaj 1 leto

V kolikor ekipo sestavljajo zaposleni, ki niso iz iste organizacije, prosimo, da na prijavnem obrazcu zapišete kje je posameznik zaposlen.

**LOKACIJE IN TERMINI**

Športne igre zaposlenih bodo organizirane na naslednjih lokacijah po Sloveniji:

**Brežice, sobota, 19.5.**

**Ravne na Koroškem, sobota, 26.5.**

**Velenje, sobota, 9.6.**

**Postojna, sobota, 9.6.**

**Moravske Toplice, sobota, 16.6.**

**Jesenice, sobota, 8.9.**

**Ljubljana, sobota 8.9.**

**Maribor, sobota, 15.9.**

**Nova Gorica, sobota, 22.9.**

\*Prireditev v Novi Gorici bo predstavljala nekakšen sklepni dogodek letošnjega projekta in uvodni dogodek Evropskega tedna športa.

**PRIJAVA**

Udeležba na Športnih igrah zaposlenih 2018 je **brezplačna**.

Vsi se zavedamo, da s športno aktivnostjo ohranjamo zdravje in vitalnost ter tako veliko lažje opravljamo delovne obveznosti. Včasih na to žal “pozabimo” ali pa je ostalih aktivnosti preprosto preveč, da zdrav duh v zdravem telesu izgubi kakšno mesto na lestvici prioritet. Športne igre zaposlenih naj vas vzpodbudijo, da boste aktivni. Hkrati pa jih morda lahko izkoristite tudi kot »team building« zaposlenih.

Vsak udeleženec prejme:

* pijača
* majica
* priznanje za udeležbo na Športnih igrah zaposlenih 2018
* posebne nagrade za zmagovalne tri ekipe

**URNIK TEKMOVANJA (26.5. 2018)**

8.00 – 8.45: pregled in potrditev prijav, informacije o sistemu tekmovanja, \*parkirna mesta pri DTK Ravne na Koroškem

9.00: otvoritev Športnih iger zaposlenih – pred vhodom v Športni center Ravne na Koroškem

9.15: začetek tekmovanj :

ODBOJKA: Osnovna šola Prežihovega Voranca (\*bližina DTK)

NOGOMET: Športna center Ravne na Koroškem (\*DTK) – igrišče z umetno travo

KOŠARKA 3x3: Športna center Ravne na Koroškem (\*DTK)

TENIS: Športna center Ravne na Koroškem (\*DTK)

14.00: razglasitev rezultatov in podelitev priznanj – Športni center Ravne na Koroškem

**ROK ZA PRIJAVO**

Rok za prijavo je 22.5. 2018. Prijave sprejema Rok Konečnik na sledečem elektronskem naslovu: [rok.konecnik@sportnazvezasg.si](file:///D:\Regijska%20pisarna\rok.konecnik@sportnazvezasg.si)

**KONTAKT ZA MOREBITNA DODATNA VPRAŠANJA**

Ime in priimek kontaktne osebe: 1. [rok.konecnik@sportnazvezasg.si](mailto:rok.konecnik@sportnazvezasg.si), 031 682 494

2. [milena.zagernik@gmail.com](mailto:milena.zagernik@gmail.com), 041 363 476

**PRIJAVNI OBRAZEC**

**Želimo biti del Športnih iger zaposlenih 2018**

1. **Prijavni obrazec je v prilogi tega elektronskega sporočila (Excel datoteka: PRIJAVNI OBRAZEC-Športne igre zaposlenih 2018)**
2. Izpolnjen prijavni obrazec poslati na <rok.konecnik@sportnazvezasg.si>
3. Rok za prijavo je 22.5. 2018

**Kako izgleda prijavni obrazec?**

**PODATKI O PODJETJU:**

Naziv podjetja: .

Sedež podjetja: .

Pošta in kraj: .

Kontaktna oseba (ime in priimek): .

Kontaktna telefonska številka: .

Kontaktni elektronski naslov: .

V prijavni obrazec prosimo navedite kontaktne podatke ene osebe za posamezno panogo.

Poimenske prijave posameznih članov ekip pričakujemo najmanj 3 dni pred dogodkom ( za tenis tudi kategorija ).

\*vpišite zahtevane podatke pod tistimi športnimi panogami v katerih želite tekmovati

|  |  |  |  |  |
| --- | --- | --- | --- | --- |
| **ŠPORTNA PANOGA** | **vodja ekipe** | **telefon** | **e-pošta** | **število igralcev** |
| **MALI NOGOMET** |  |  |  |  |
| **KOŠARKA** |  |  |  |  |
| **ODBOJKA** |  |  |  |  |
| **TENIS (\*vpišite ime in priimek tekmovalca)** |  |  |  |  |

\*vpišite skupno število majic za vaše ekipe pod izbrano velikostjo

|  |  |  |  |  |  |
| --- | --- | --- | --- | --- | --- |
| **Velikost majic** | **S** | **M** | **L** | **XL** | **XXL** |
| **Moški** |  |  |  |  |  |
| **Ženske** |  |  |  |  |  |